b'\n_START_ARTICLE_\nPrin\xc8\x9bul Maximilian de Baden\n_START_SECTION_\nBiografie\n_START_PARAGRAPH_\nN\xc4\x83scut \xc3\xaen Baden-Baden, Maximilian a fost fiul Prin\xc8\x9bului Wilhelm de Baden, al treilea fiu al lui Leopold, Mare Duce de Baden \xc8\x99i a Prin\xc8\x9besei Maria Maximilianovna de Leuchtenberg, nepoat\xc4\x83 a lui Eug\xc3\xa8ne de Beauharnais \xc8\x99i nepoat\xc4\x83 de sor\xc4\x83 a \xc8\x9aarului Alexandru al II-lea al Rusiei. _NEWLINE_A fost numit dup\xc4\x83 bunicul matern, Maximilian de Beauharnais, al 3-lea Duce de Leuchtenberg \xc8\x99i a sem\xc4\x83nat cu v\xc4\x83rul s\xc4\x83u, Napoleon al III-lea al Fran\xc8\x9bei._NEWLINE_Max a a studiat dreptul la Universitatea din Leipzig, apoi a fost instruit ca ofi\xc8\x9ber al armatei prusace. \xc3\x8en 1906, Max von Baden a comandat regimentul 1 de dragoni av\xc3\xa2nd rangul de locotenent colonel. Dup\xc4\x83 moartea unchiului s\xc4\x83u, Frederic I, Mare Duce de Baden, \xc3\xaen 1907, el a devenit mo\xc8\x99tenitor al tronului Marelui Ducat al v\xc4\x83rului s\xc4\x83u Frederic al II-lea, Mare Duce de Baden, a c\xc4\x83rui c\xc4\x83s\xc4\x83torie a r\xc4\x83mas f\xc4\x83r\xc4\x83 copii._NEWLINE_\xc3\x8en 1911, Max von Baden a p\xc4\x83r\xc4\x83sit armata cu rangul de general maior. La izbucnirea Primului R\xc4\x83zboi Mondial \xc3\xaen 1914, el a servit din nou, ca ofi\xc8\x9ber de stat major general \xc3\xaen Corpul al XIV-lea al armatei germane. Totu\xc8\x99i, la scurt timp el s-a retras \xc3\xaen calitate de pre\xc8\x99edinte de onoare al sec\xc8\x9biunii Baden a Crucii Ro\xc8\x99ii germane \xc8\x99i toat\xc4\x83 durata r\xc4\x83zboiului a venit \xc3\xaen ajutorul prizonierilor de r\xc4\x83zboi. \xc3\x8en 1916 a fost numit pre\xc8\x99edinte de onoare a YMCA._NEWLINE_Prin\xc8\x9bul Max avea reputa\xc8\x9bia de a fi un aristocrat liberal \xc8\x99i f\xc4\x83cea parte din modera\xc8\x9bii care se opuneau aripii ultra-drepte din Comandamentul Suprem al Armatei. \xc3\x8en 1917 Max von Baden s-a opus \xc3\xaen mod public relu\xc4\x83rii r\xc4\x83zboiului submarin f\xc4\x83r\xc4\x83 restric\xc8\x9bii care avea s\xc4\x83 conduc\xc4\x83 la intrarea \xc3\xaen r\xc4\x83zboi a Statelor Unite ale Americii la 6 aprilie 1917.\n_START_SECTION_\nCancelar\n_START_PARAGRAPH_\nAv\xc3\xa2nd \xc3\xaen vedere pr\xc4\x83bu\xc8\x99irea Germaniei \xc3\xaen ultimele zile ale r\xc4\x83zboiului, cabinetul Cancelarului Georg von Hertling a demisionat la 30 septembrie 1918. Remarcat ca liberal, prin\xc8\x9bul a fost numit Cancelar al Germaniei de c\xc4\x83tre \xc3\xaemp\xc4\x83ratul Wilhelm al II-lea, la 3 octombrie 1918 cu scopul de a negocia un armisti\xc8\x9biu cu Alia\xc8\x9bii, sper\xc3\xa2nd c\xc4\x83 va fi acceptat de pre\xc8\x99edintele american Woodrow Wilson._NEWLINE_\xc3\x8en ceea ce prive\xc8\x99te politica intern\xc4\x83, "Oberste Heeresleitung" (OHL) (Comandamentul Suprem al Armatei) a fost dispus s\xc4\x83 fac\xc4\x83 un compromis pentru a merge \xc3\xaen direc\xc8\x9bia cerut\xc4\x83 de SUA pentru democratizare. De\xc8\x99i Max a avut rezerve serioase cu privire la modul \xc3\xaen care OHL a vrut s\xc4\x83 poarte negocieri, a acceptat provocarea \xc8\x99i a numit un guvern care pentru prima oar\xc4\x83 a inclus reprezentan\xc8\x9bi ai social-democra\xc8\x9bilor ca secretari de stat: Philipp Scheidemann \xc8\x99i Gustav Bauer. Chiar Ludendorff a pledat pentru un sistem parlamentar, care ar limita puterea Kaiserului, \xc3\xaen principal, la \xc3\xaendatoriri de reprezentare._NEWLINE_A doua zi Maximilian a prezentat oficial o propunere de armisti\xc8\x9biu cu acordul OHL; pre\xc8\x99edintele Wilson a reac\xc8\x9bionat cu rezerv\xc4\x83. Pentru a \xc3\xaembun\xc4\x83t\xc4\x83\xc8\x9bi pozi\xc8\x9bia Germaniei cu Alia\xc8\x9bii, noul cancelar a impus prin amendamente constitu\xc8\x9bia imperial\xc4\x83, care a \xc3\xaenlocuit treptat sistemul autoritar l\xc4\x83sat de Otto von Bismarck._NEWLINE_Totu\xc8\x99i, eforturile guvernului de a asigura un armisti\xc8\x9biu au fost \xc3\xaentrerupte de revolta de la Kiel \xc8\x99i izbucnirea revolu\xc8\x9biei \xc3\xaen Germania la \xc3\xaenceputul lunii noiembrie. Maximilian, grav bolnav cu grip\xc4\x83 spaniol\xc4\x83, a cerut lui Wilhelm al II-lea s\xc4\x83 abdice. Kaiserul, care a fugit din Berlinul revolu\xc8\x9bionar, \xc3\xaen ciuda sfaturilor similare ale lui Hindenburg \xc8\x99i Wilhelm Groener a considerat abdicarea doar ca \xc3\xaemp\xc4\x83rat nu \xc8\x99i ca rege al Prusiei._NEWLINE_La 9 noiembrie 1918, Maximilian a mers mai departe \xc8\x99i a anun\xc8\x9bat abdicarea oricum, \xc8\x99i renun\xc8\x9barea la succesiune a Prin\xc8\x9bului Mo\xc8\x99tenitor Wilhelm. \xc3\x8en aceea\xc8\x99i zi, Philipp Scheidemann a proclamat Germania republic\xc4\x83 iar Maximilian a demisionat din func\xc8\x9bia de cancelar \xc3\xaen favoarea social democratului Friedrich Ebert.'